Վարդան եպիսկոպոս Նավասարդյան

Գերաշնորհ Տ. Վարդան եպիսկոպոս Նավասարդյան, Հայ Առաքելական Եկեղեցու եպիսկոպոս, Բալթյան երկրների Հայոց թեմի առաջնորդ։


== Կենսագրություն ==
Ծնվել է 1979 թ. օգոստոսի 4, Երևանում, ավազանի անունը՝ Արիսակես։ 


=== Կրթություն ===
1986-1996 թթ. սովորել է Երևանի Նելսոն Ստեփանյանի անվան թիվ 71 ռուսական միջննակարգ դպրոցում,
1996-1997 թթ. ուսանել է Շիրակի թեմի Հոգևոր Ընծայարանում,
1997-2002 թթ. հոգևոր կրթությունը շարունակել է Մայր Աթոռ Սուրբ Էջմիածնի Գևորգյան Հոգևոր Ճեմարանում։


=== Հոգևոր աստիճան ===
1997 թ. դեկտեմբերի 24-ին ստացել է դպրական աստիճան՝ Գերաշնորհ Տեր Հուսիկ Արքեպիսկոպոս Սանթուրյանի ձեռամբ,
2001 թ. դեկտեմբերի 25-ին ձեռնադրվել է սարկավագ` Գերաշնորհ Տեր Միքայել Եպիսկոպոս Աջապահյանի ձեռամբ,
2003 թ. փետրվարի 27-ին օծվել է կուսակրոն քահանա` Գերաշնորհ Տեր Պարգև արքեպիսկոպոս Մարտիրոսյանի ձեռամբ,
2013 թ. ապրիլի 6-ին ստացել է վարդապետական աստիճան` Գերաշնորհ Տեր Նաթան Արքեպիսկոպոս Հովհաննիսյանի ձեռամբ,
2014 թ. նոյեմբերի 16-ին ձեռնադրվել է եպիսկոպոս՝ Ն.Ս.Օ.Տ.Տ Գարեգին Բ Ամենայն Հայոց Կաթողիկոսի ձեռամբ։


=== Ծառայություն ===
2002-2005 թթ. ծառայել է Մայր Տաճարում` իբրև Լուսարարապետի օգնական,
2005-2008 թթ. ծառայել է Ավստրալիայի և Նոր Զելանդայի Հայոց թեմում` որպես առաջնորդական փոխանորդ և Սիդնեյի Ս. Հարություն Եկեղեցու հոգևոր հովիվ,
2008-2019 թթ. զբաղեցրել է Մայր Աթոռ Սուրբ Էջմիածնի Քրիստոնեական դաստիարակության կենտրոնի տնօրենի պաշտոնը,
2009-2019 թթ. եղել է Մայր Աթոռ Սուրբ Էջմիածնի Էօրնեկեան հանրակրթական դպրոցի հոգևոր տեսուչը,
2009-2019 թթ. համակարգել է Կալկաթայի հայոց մարդասիրական ճեմարանի գործունեությունը Հայաստանում,
2012-2019 թթ. Արմավիրի մարզի Արևադաշտ գյուղի Էօրնեկեան մանկապարտեզի հոգևոր տեսուչ,
2015-2020 թթ. նախագահել է Երևանի Գ. Էմինի թիվ 182 ավագ դպրոց-հիմնադրամի հոգաբարձուների խորհուրրդը,
2017-2020 թթ․ Մայր Աթոռ Սուրբ Էջմիածնի Հայորդյաց տների հոգևոր տեսուչ։
2020 թ. նորաստեղծ Բալթյան երկրների հայոց թեմի առաջնորդ։


=== Այլ տվյալներ ===
ՀՀ ԿԳՆ կոլեգիայի անդամ,
ՀՀ ԿԳՆ Դասագրքերի շրջանառու հիմնադրամի հոգաբարձուների անդամ,
Հանրային խորհրդի կրթության և գիտության ենթահանձնախմբի անդամ,
ECLOF հիմնադրամի հոգաբարձուների խորհրդի անդամ է,
Լույսի սերունդ հիմնադրամի հոգաբարձուների խորհրդի անդամ է,
Ինտերակտիվ կրթության զարգացում հիմնադրամի հոգաբարձուների խորհրդի անդամ է,
Էստոնիայի եկեղեցական խորհրդի անդամ է։


== Պարգևներ ==
«Մովսես Խորենացի» մեդալ
ՀՀ մշակույթի նախարարության «Ոսկե մեդալ»
ՀՀ պաշտպանության նախարարության «Անդրանիկ Օզանյան» մեդալ


== Արտաքին հղումներ ==
Մայր Աթոռ Ս. Էջմիածնի պաշտոնական կայք
Էօրնեկեան հանրակրթական դպրոցի պաշտոնական կայք


=== Տեսանյութեր ===
Հայ Եկեղեցու յոթ խորհուրդները
Ուխտի Պատարագը
Ճրագալույցի և Սբ. Ծննդյան տոնի վերարժևորումը ժամանակակից կյանքում
Արտաքսման կիրակի
Դատավորի կիրակի
Տնտեսի կիրակի
Գալստյան կիրակի
Ծաղկազարդի կիրակի
Ավագ Շաբաթ և Սուրբ Հարություն
Իմ գրադարանը
Հայոց պետությունն ու եկեղեցին
Ի՞նչ է ուզում կինը. Թեման՝ Դաստիարակություն


== Աղբյուրներ ==
Սարկավագական ձեռնադրություն Ս. Ստեփաննոս Նախավկայի տոնին, Էջմիածին ամսագիր, 2001թ. ԺԲ, էջ 109,
Վարդանանց տոնին Մայր Աթոռ Ս. Էջմիածնում ձեռնադրվեցին հինգ նոր քահանաներ, Էջմիածին ամսագիր, 2003թ. Գ, էջ 107,
Ամենայն Հայոց Կաթողիկոսն ընդունեց մասնավոր վարդապետության աստիճանի արժանացած հոգեւորականներին, Էջմիածին ամսագիր, 2013թ. Դ, էջ 140,
Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի խոսքը եպիսկոպոսական ձեռնադրության առիթով, Էջմիածին ամսագիր, 2014թ. ԺԱ, էջ 11,
ՀՀ Նախագահի հրամանագիրը Մովսես Խորենացու մեդալով պարգևատրելու մասին։